Arondisemén ka-1 Paris

Arondisemén ka-1 Paris (Ier arrondissement) inggih punika silih sinunggil saking 20 arondisemén sané wénten ring ibu kota Prancis. Ring basa Prancis lisan, arondisemén puniki ring basa sarahina kabaos le premier (ka-1/kapertama). Arondisemén niki madué pameréntahan lokal sané masinarengan sareng arondisemén ka-2, ka-3 miwah ka-4, ring dija makapapat arondisemén ngadegang wawengkon Paris-Centre.

Arondisemén sané taler kaloktah dados Arrondissement du Louvre niki magenag ring sisi tengen Tukad Seine. Wawidangan arondisemén niki taler ngacakupin pahan tanggu kauh saking Île de la Cité. Wewidangan puniki silih sinunggil wawidangan sane pinih purwa ring Paris, île de la Cité sampun dados pusat pameréntahan Lutetia, sane kakaonang olih balayuda Romawi ring warsa 52 SM, nanging akéhan wawidangan puniki ring arondisemén puniki (rumasuk Les Hallles) sampun kamenengin ngawit Aab Patengahan.

Puniki pinih kidik krama saking arondisemén kota miwah silih tunggil sané pinih alit manut wawidangan, antuk wawidangan tanah wantah . 1.83 km2 (0.705 sq. mil, utawi 451 acre). Pahan sané kasub saking wawidangan punika kagenahang olih Museum Louvre lan Taman Tuileries. Forum des Halles inggih punika pusat panumbasan sané pinih ageng ring Paris. Akéh sisan arondisemén puniki kaanggen ring bisnis lan administrasi.

 Pustaka